《送李约斋戴前峰二谏议谪象郡》
明代·廖希颜

客风吹雨送萧森，行尽江南是桂林。
万死投荒明主惠，一封排闼杞人心。
城临曲斗桄榔出，花暗春山瘴疠深。
弹剑长歌倍怜汝，许身吾亦爱南金。

作者简介：明湖广茶陵人，字叔愚。嘉靖十一年进士。授高安知县，有异政。升工部主事，历山西提学副使，讲学河汾书院。官至浙江按察使。